[401B] ཨཱརྱ་བིགྷན་བི་ནཱ་ཡ་ཀཱ་ད་ཏྲ་དྷཱ་ར་ཎི། བོད་སྐད་དུ། འཕགས་པ་བགེགས་སེལ་བའི་གཟུངས། འདི་སྐད་བདག་གིས་ཐོས་པ་དུས་གཅིག་
ན༑ བཅོམ་ལྡན་འདས་མཉན་དུ་ཡོད་པའི་ཛེ་ཏའི་ཚལ་མགོན་མེད་ཟས་སྦྱིན་གྱི་ཀུན་དགའ་ར་བ་ན་བཞུགས་ཏེ། དེའི་ཚེ་བཅོམ་ལྡན་འདས་ཀྱིས་ཚེ་དང་ལྡན་པ་ཀུན་དགའ་བོ་ལ་བཀའ་
སྩལ་པ། ཀུན་དགའ་བོ། ཚོགས་ཀྱི་བདག་པོའི་སྙིང་པོ་འཛིན་པ་དེས་ཆོ་ག་ཐམས་ཅད་དང། དགོངས་པ་ཐམས་ཅད་འགྲུབ་པར་འགྱུར་རོ་།གསང་སྔགས་ཐམས་ཅད་འགྲུབ་པར་འགྱུར་རོ། །
ཏ་དྱ་ཐཱ། ན་མ་སྟུ་ཏེ། ཀ་ཊ་ཀ་ཊ། ད་ར་ད་ར། ཌ་ཧ་ཌ་ཧ་གྲིཧྞ། བྷཉྫ་བྷཉྫ། ན་མསྟུ་ཏེ། རུ་རུ་ཙ་ཙ་ཡེ་སཱཧཱ་ཨ་བཧུ་ཏྲཱ་བི་ན་དུཿ་ཁཾ་མཉྩེ་དྡྷཱ་བ་ར་ས་གྩྪ་ཏི་ཧ་ཧ་ཡ། མཧཱ་
ཧསྟེ་ཏྐྵ་ཏ་ནན། པྲ་གོ་བ་ཡེ་མོ། ཀུ་རུ་ཀུ་རུ། ཙུ་རུ་ཙུ་རུ་མུ་རུ་མུ་རུ། ན་མོ་ན་མ་སཱཧཱ། ནང་པར་ལངས་ཏེ་སྔགས་ལན་བདུན་བཟླས་ལ་ཆུ་ཁྱོར་བ་གང་སྟེང་དང། འོག་གི་ཕྱོགས་སུ་
གཏོར་ཅིག་དང། བགེགས་ཐམས་ཅད་བཅིངས་པར་འགྱུར། གསང་སྔགས་སྒྲུབ་པར་འདོད་པས་སྐུད་པ་དཀར་པོ་ལ་མདུད་པ་ཉི་ཤུ་རྩ་གཅིག་བོར་ཏེ་ལག་པ་ལ་བཅིངས་ན། རིག་

[402A]༄༅། །སྔགས་འགྲུབ་པར་འགྱུར་རོ། །བགེགས་ཐམས་ཅད་བཅིངས་པར་འགྱུར་རོ། །གང་ན་ཚོགས་ཀྱི་བདག་པོ་སྣང་བ་དེར་སྔགས་འདི་ལན་གཅིག་བཀླགས་
ན་ཡང་བགེགས་རྣམས་བར་ཆད་མི་བྱེད་དོ། །བཅོམ་ལྡན་འདས་ཀྱིས་དེ་སྐད་ཅེས་བཀའ་སྩལ་ནས་འཁོར་དེ་དག་ཐམས་ཅད་དགའ་སྟེ་ལྷ་དང་མི་དང། ལྷ་མ་ཡིན་དང། དྲི་
ཟར་བཅས་པའི་འཇིག་རྟེན་ཡི་རང་སྟེ་བཅོམ་ལྡན་འདས་ཀྱིས་གསུངས་པ་ལ་མངོན་པར་བསྟོད་དོ། །འཕགས་པ་བགེགས་སེལ་བ་ཞེས་བྱ་བའི་གཟུངས་རྫོགས་སོ།། །།
གུ་གུལ་སེར་པོ་དང། ཕ་ཝཾ་གི་རྟུག་པ་ཀུན་ལ་བསྐུ་བའི་རྟུག་པ་སྦྱར་བའི་དུ་བས་བདུགས་ན་འགོ་བའི་ནད་པའི་གན་དུ་ཕྱིན་ཡང་མི་ཚུགས། གོས་པ་ལ་ཐུག་ན་མྱུར་དུ་སེལ། ཁྱིམ་དུ་
འབྱུང་པོ་གནོད་པ་དག་ལ་རབ་ཏུ་བསྔགས་སོ།། །།